1 Kor 13:2 Sonder liefde is jy niks!

**God is Liefde** (Verlede week se preek)  
Jesus leer as wet:

Ek gee julle ‘n nuwe gebod. Julle moet mekaar liefhê. Soos Ek julle liefhet, moet julle mekaar ook liefhê. As julle mekaar liefhet, sal almal weet dat julle dissipels van My is”.   
 (Joh 13:34).

**Hoe lyk liefde**.

Lees 1 Kor 13:1-13

Die **konteks van ons skrifgedeelte**:

God se liefde vir die mens is so groot  
Hy **gee deur Heilige Gees gawes aan elke gelowige**.   
Gelowiges saam vorm die liggaam van Christus. (1 Kor 12)

Die **doel** van die gawes aan individuele gelowiges  
is tot opbou van die liggaam van Christus. (1 Korintiërs 12)  
(Maw. Die gawes moet gebruik word in diens van God se koninkryk)

Die **probleem onstaan** wanneer mense dink

1. Gawes vir hulself en dit slegs vir eie voordeel aanwend en /of
2. Hoogmoedig word vanweë gawes wat hulle van die Heilige Gees ontvang het.

**Nadat Paulus in hoofstuk 12 gewys het op die besondere gawes**  
wat die Gees aan gelowiges gee, begin die hoofstuk 13:

**Nou wys ek julle wat die allerbeste is = Liefde**

**Die beste**, die allerbelangrikste, die eienskap of **bestanddeel dalk onderbou**  
**wat belangriker is as al die gawes**, = Liefde

**Jy kan die beste gawes ontvang** het.  
Jy kan die grootste rykdom besit.  
Jy kan die wonderlikste kwaliteite of vermoëns hê  
**as jy dit nie in liefde gebruik nie**  
het dié teks vir jou ‘n boodskap

*1 Al het ek die gawe van profesie en ken ek al die geheimenisse*

**Profesie is naas liefde die gawe waarop jy jou moet toelê** (1Kor 14)

**Wat is profesie**

Bekendmaak van God se wil in verlede, hede en toekoms

Presies wat Paulus hier in 1 Kor 13 doen…

**Paulus self het die gawe van profesie gehad**  
en dit gebruik om die evangelie te verkondig   
sodat mense die evangelie kan ken en verstaan.

Hierdie **gawe moet ook in liefde gebruik** word.  
Die waarheid moet in liefde gepraat word ( Ef 4:15)

**Bileam was ‘n profeet van God**.  
Hy het God geken, en ook die woord van die Here geken  
maar hy het geen liefde vir God se volk gehad nie.

**Balak die koning van Moab wou Bileam met ‘n groot som geld kaap**.  
om die volk van God te vervloek.  
Die Here het egter ‘n engel gestuur om sy donkie voor te keer. (Num 22:16-34)

**Verskeie kere was hy gereed** om die volk te vervloek  
maar die Here het hom telkens geblokkeer.  
Hy het **in reaksie daarop die volk verlei** tot afgodery  
en immoraliteit.

Die Here het hom met die dood gestraf (Num 3:8,16).

Die **Here verwag van jou om te profeteer** (sy woord te verkondig.)

**Dis wat jy gelowige elke dag van jou lewe** moet doen.

Maar dit **moet nie gaan om jou eie voordeel**, eie beeld, selfbelang of selfverheerliking nie.

Dit **moet gaan oor God se verheerliking**   
en **‘n liefde vir jou medemens**.

**Kyk na Jeremia of Paulus se liefde** vir die mens aan wie  
hulle die evangelie verkondig het.

**Jeremia was dikwels in trane**   
nie oor sy eie probleme nie (en dit was genoeg)  
maar oor die goddeloosheid van sy volk. (Jeremia 8:18, 21; 9:1)

**Paulus was in trane**  
nie omdat die volk teen hom gedraai het nie  
maar omdat hulle nie die blye boodskap van Jesus Christus wou aanvaar nie. (Handl 20:19).

**Jesus het oor Jerusalem gehuil**  
omdat hulle blind was vir die vrede wat Hy bring. (Luk 19:41-44)

Jy moet die evangelie in liefde profeteer

‘**n Liefde so groot dat**

* jy nie kan toesien dat iemand verlore gaan nie.
* jy nie anders kan as om mense  
  van die Here se reddende genade te vertel nie.

Daar is nog ‘n gevaar in die verband:

Jy **kan ook totaal hoogmoedig raak vanweë jou kennis** van   
God en sy Woord.  
Dat jy dink jy is beter as ander gelowiges (op ‘n hoër vlak)  
Verkleinerend van ander begin praat of dink.

Totaal liefdeloos teenoor hulle optree  
of maak of hulle (mense in nood) nie bestaan nie.  
Groet hulle nie eers nie.

**Wonderlik as jy wel die Woord van God verkondig** en uitleef  
maar ons teks leer  
a**s jy dit sonder liefde doen, is jy niks**.

Teks gaan voort:

*2 Al ken ek al die geheimenisse en besit ek al die kennis…*

**Die geheimenisse** waarvan hier gepraat word  
verwys na geheimenisse rondom God se koninkryk wat in die O.T.  
verborge was en in die Nuwe Testament geopenbaar is. (Ef 3:3-5)

**Selfs al het jy al die antwoorde**  
en jy bedien dit nie in liefde nie  
is jy niks.

**Kennis hier verwys na** geloofskennis sowel as algemene kennis.  
Kennis van alle vakwetenskappe.

**Kennis sonder liefde   
bring dikwels ‘n gevoel van verhewenheid**, selfs verwaandheid  
Ek meen jy weet dan so baie van ‘n spesifieke onderwerp.

**Al het jy al die kennis oor God, die skepping  
en al die geheime wat daarin opgesluit lê…**Al kan jy die wonderlikhede daarin verklaar…

**As dit sonder liefde is, = jy niks…**

Al sien die akademiese of politieke wêreld jou as wie ook al,  
ons teks leer: Sonder liefde is jy niks!

*3 En al het ek al die geloof om berge te versit*

*Geloof*

Wanneer Paulus hier oor geloof praat bedoel **hy nie   
die feit dat jy in God of Jesus Christus glo nie (reddende geloof)**

Nee, hy praat met gelowiges.   
Dit gaan **oor geloof, vertroue in God, dat Hy magtig is   
en enige iets vir Hom moontlik is.**

Die geloof om berge te versit  
die gawe van gesondmaking wat sommige gelowiges het.

Paulus **gebruik hier dieselfde woord wat Jesus gebruik** het  
nadat die dissipels nie die bose gees uit ‘n seun kon uitdryf nie.  
Jesus het daarop gereageer:

As julle maar geloof het so groot soos ‘n mosterd saadjie  
sal julle vir hierdie berg sê: “Gaan staan daar anderkant”  
en hy sal gaan (Mat 17:20).

Niks sal in die bediening van God se woord sal onmoontlik wees  
vir die een wat absolute geloof/ vertroue in God het.

Punt wat Paulus wil maak is:

**Al het jy so ‘n “groot” geloof in die Here Jesus  
maar dit word nie in liefde gebruik nie**is jy niks…

**Is dit moontlik?**

Ja, Jona is ‘n skitterende voorbeeld van geloof sonder liefde.

**Jona het ‘n absolute geloof in die effektiwiteit** van God se Woord gehad.  
Daarom wou hy nie in Nineve gaan preek nie.  
Hy was nie bang vir mislukking nie maar vir sukses!

**Sy probleem was** dat dit vir hom ondenkbaar was  
dat God die goddelose Nineviete gaan spaar  
as hulle hulle sou bekeer.

Hy het **geen liefde** hoegenaamd vir hulle gehad nie.  
Volgens hom het hulle net God se straf verdien.

Nadat Jona gepreek het,   
het die **mense hul wonderdadig bekeer na die aanhoor van God se Woord**.  
Selfs die diere is in sak en as geklee

In reaksie daarop het **Jona hom in ‘n krul geruk**.  
83 vertaling lees: Hy was baie ontevrede en baie kwaad. (Jona 4:1)

Sy **optrede verklap sy liefdeloosheid** vir die Nineviete...  
So erg is dit dat Hy gebid het: Here laat my sterf…  
Want Hy kan dit nie vat dat die Here se liefde die goddeloses vergewe het.

**Jona was ‘n profeet met ‘n groot geloof**maar ‘n totale mislukking agv liefdeloosheid.

Sy prediking het ‘n wonderwerk veroorsaak  
maar hy was ‘n 0.

**Hoe lyk iemand wat absolute geloof,  
die gawe van profesie het   
en oor alle kennis beskik**  
en dit in liefde bedien?

Jesus Christus

**Dit is liefde wat God gedryf** het om Jesus Christus te stuur  
om vir elke gelowige se sonde te sterf.

Liefdevol het die Here Jesus die reddingsdaad kom verrig..

Die **hele Ou Testament wys na Hom**  
Die ganse **Nuwe Testament gaan oor Hom**.  
God se liefde in Jesus Christus

**Hy is God se liefde in aksie**.

**Wat leer ons uit hierdie gedeelte?**

Liefde is moet jou handelsnaam wees

Hierdie gedeelte is vir ons geskryf  
om die waarde van liefde te verduidelik  
dat ons daaroor opgewonde raak,  
sodat ons ook uit hierdie liefde kan leef

**Mense moet die Here Jesus se liefde**  
in jou optrede kan raaksien.

Ouers, jou kinders moet die liefde van die Here lewend in jou optrede sien  
en beleef.

Dan verheerlik jy God

Amen